མཐོང་ཚུལ་དང་པོ་ནི་རྒྱ་ནག་འཕེལ་རྒྱས་ལ་སོང་བ་ཕྱོགས་མཚུངས་ཨ་མེ་རི་ཀས་ཕྱིར་འཐེན་བྱེད་པའི་རྣམ་པ་མངོན་གསལ་མི་འདུགཨ་རིའི་དབུ་ཁྲིད་ཚོས་ནམ་རྒྱུན་གསུང་བཞིན་པ་ལྟར་ན།ཁོ་ཚོ་རྒྱལ་ཁབ་འདི་དུས་རབས་གཅིག་ལྷག་གི་རིང་ཨེ་ཤི་ཡའི་ནང་སྟོབས་ཤུགས་ཆེ་བའི་རྒྱལ་ཁབ་ཅིག་ཏུ་གནས་ཡོད་པ་དང་།ད་ལྟའི་མངོན་འདོད་ཁག་ཀྱང་སྔོན་ཆད་ལས་ལྷག་པའི་གལ་ཆེན་པོར་གྱུར་ཡོད་ཟེར།དོན་དངོས་ཐོག་ཨེ་ཤི་ཡ་མངའ་ཁུལ་དེ་མགྱོགས་ཚད་མྱུར་ངང་འཛམ་གླིང་ཚོང་འབྲེལ་གྱི་ལྟེ་གནས་སུ་འགྱུར་བཞིན་པ་དང་།ཨེ་ཤི་ཡའི་མངའ་ཁུལ་དུ་ཨ་མེ་རི་ཀ་སྟོབས་ལྡན་རྒྱབ་ཁབ་ཅིག་ཏུ་གནས་རྒྱུར་སྔོན་ཆད་དང་མ་འདྲ་བའི་རྒྱུ་མཚན་མང་པོ་ཡོད།ཨ་མེ་རི་ཀ་དེ་ཨེ་ཤི་ཡ་ནང་སྡོད་མིན་ནི་ཁོང་ཚོའི་གདམ་ཀ་རེད།མ་འོངས་པར་མུ་མཐུད་མངའ་ཁུལ་དེར་སྡོད་དགོས་མིན་ཀྱང་ཁོང་ཚོའི་ཁེ་གྱོང་ལ་ལྕི་ཡང་མ་ཤོར་བར་མུ་མཐུད་སྡོད་རྒྱུ་འདེམས་ཀྱི་རེད།དུས་ཚོད་རྒྱུན་རིང་པོ་ཞིག་དང་ལྷག་པར་དུ་ཕྱི་ལོ་༡༩༧༢་ལོ་ནས་བཟུང་།སྟོབས་ཤུགས་ཀྱི་ལྗིད་ཚད་དཔེ་མི་སྲིད་པའི་བཟང་ཕྱོགས་སུ་གནས་ཡོད།ཨེ་ཤི་ཡ་ཁུལ་གྱི་འགྲན་རྩོད་མེད་པའི་འགོ་གཙོའི་གནས་བབ་སྲུང་སྐྱོབ་ཆེད་འགྲོ་གྲོན་དེ་ཙམ་ཆེན་པོ་གཏོང་མ་དགོས་པར་ཁེ་ཕན་ཆེན་པོ་ཞིག་བསྐྲུན་ཐུབ་ཡོད།ཨ་མེ་རི་ཀའི་དབུ་ཁྲིད་དང་སྲིད་དོན་ཉམས་ཞིབ་པ་ཚོས་ཨ་རི་ནི་ཨེ་ཤི་ཡའི་མངའ་ཁུལ་དུ་སྟོབས་ལྡན་རྒྱལ་ཁབ་ཅིག་དུ་གནས་རྒྱུ་ཡིན་ཚུལ་བརྗོད་དུས།སྟོབས་ཤུགས་ཀྱི་ལྗིག་ཚད་དེ་རྟག་པར་བཟང་ཕྱོགས་སུ་གནས་རྒྱུ་ཡིན་པ་གཞིར་བཞག་ཐོག་གསུང་གི་ཡོད།